Хърсово (област Шумен)
Хърсово е село в Североизточна България. То се намира в община Никола Козлево, област Шумен.

География 
Хърсово се намира на около 40 км североизточно от Шумен. Граничи със селата Крива река, Ружица, Каравелово и Красен дол. Разположено е върху високо издигната и силно пресечена част от Лудогорието, по западния склон на възвишението Станата. Теренът между реките Канъгьол и Хърсовска се отличава с къси и тесни ридове, насочени на североизток и северозапад. Освен котловинния релеф, отличителен белег на физикогеографския облик на селото е богатството на широколистни гори и плодородни почви.

История и археология 
В околностите на селото са описани десет обекта - тракийско и средновековно селище, антично селище, средновековно селище, два тракийски некропола, три могили, пещ за топене на желязо, както и селище с неизяснена датировка.

През 1962 г. в околностите на Хърсово, случайно са открити два гроба с трупополагане, които са отнесени към археологическия период на средновековието. От гробния инвентар на единия в Историческия музей в Шумен постъпва желязно ножче, бронзова обеца, украсена с кухи сфери и две сребърни гривни. Счита се, че тези находки са сред най-представителните женски накити, свързани с дохристиянската култура на Дунавските българи.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Културни и природни забележителности 
В селото има православен храм „Св. Параскева“ построен през 1886 г. В добро състояние е. Свещеник на селото е прот. Андрей Стефанов от гр. Нови пазар.

Читалището се казва „Пробуда“. Построено е през 1909 година. Разполага с богат фонд от книги.

Най-посещаваната местност се казва „Чибуклията“ – има голяма чешма с лековита вода.

Източници 

Села в област Шумен
Населени места в община Никола Козлево